Grad Omiš, Trg kralja Tomislava 5/I, 21310Omiš, OIB:49299622160, kao Nositelj projekta, zastupan po gradonačelniku Ivi Tomasoviću, dipl.oec. (u daljnjem tekstu: NP)

i

, , OIB: , zastupan po , (u daljnjem tekstu: Operator)

sklopili su dana ..201. godine

**UGOVOR o izgradnji**

na području Grada Omiša, te OpćinaDugi Rat, Podstrana i Zadvarjetemeljem iskazanog interesa za vlastito ulaganje u širokopojasne mreže sljedeće generacije

I. UVOD

Članak 1.

NP je proveo postupak javne rasprave nacrta Plana razvoja širokopojasne infrastrukture na području Grada Omiša, te OpćinaDugi Rat, Podstrana i Zadvarje(u daljnjem tekstu: projektno područjeOmiš).

Tijekom trajanja javne rasprave Operator je dostavio NP-u popis adresa i kućnih brojeva u projektnom područjuOmišo planiranim vlastitim ulaganjima u širokopojasne mreže sljedeće generacijeu idućem trogodišnjem razdoblju (2019., 2020., 2021.; u daljnjem tekstu: Upitnik za operatore).

Upitnik za operatore i Poslovni plan operatora za projektno područjeOmišse nalazi u prilogu ovog Ugovora i čine njegov sastavni dio.

II. PREDMET UGOVORA

Članak 2.

Operator se ovim Ugovorom obvezuje na izgradnju priključaka širokopojasne mreže sljedeće generacije naprojektnom područjuOmiškoji je definiranUpitnikom za operatore na svim adresama za koje je iskazao planirano ulaganje unutar 3 godine.

Poslovni plan operatora za projektno područjeOmišdetaljno opisuje izvore financiranja, dinamiku izgradnje i kasnije upravljanje novoizgrađenim priključcima širokopojasne mreže sljedeće generacije.

III. ROK REALIZACIJE

Članak 3.

Rok dovršetka izgradnje pojedinih priključaka širokopojasne mreže sljedeće generacije naveden je u Upitniku za operatore, a krajnji rok izgradnje svih priključaka je 31.12.2021.

Ugovorne strane suglasne su da se rok može produžiti u slučaju ako Operator bez svoje krivnje bude spriječen izvoditi radove, odnosno zbog nastupa više sile, što podrazumijeva vanjske događaje (npr. ekstremna vremenska nepogoda, poplava, požar, potres, ratni uvjeti ili slično).

Zahtjev za produženje roka Operator je dužan zatražiti najkasnije tri dana od kada je saznao za smetnje koje su uzrokovale kašnjenje.

IV. OBVEZE OPERATORA

Članak 4.

Operator se obvezuje izgraditi priključke širokopojasne mreže sljedeće generacije, u nepokretnoj mreži, putem kojih će biti omogućen pristup internetu brzinama većima ili jednakima od onih navedenih u Upitniku za operatore.

Članak 5.

Operator je obvezan u obavljanju poslova po ovom Ugovoru zastupati interese NP-a, na način da razmatra i predlaže racionalnija rješenja tijekom izrade dokumentacije.

Operator je obvezan da na pisani zahtjev NP-a, u svim fazama izrade projektne dokumentacije, izvrši sve potrebne izmjene u projektu koje NP ocijeni korisnim, a koji su u skladu s pravilima struke, u svrhu ispunjenja i zaštite interesa NP-a.

Ugovorne strane se obvezuju da neće bez znanja i suglasnosti druge strane nikome davati bilo kakve podatke o projektnoj dokumentaciji, već su dužne taj predmet Ugovora čuvati kao poslovnu tajnu.

Operator se obvezuje da će se tijekom izvršenja ugovornih obveza ponašati profesionalno, neovisno, etički i s pažnjom dobrog stručnjaka.

Članak 6.

Operator se obvezuje izgraditi, održavati i upravljati mrežom, te dostavljati sve potrebne informacije o novoizgrađenoj mreži prema Hrvatskoj regulatornoj agenciji za mrežne djelatnosti (u daljnjem tekstu: HAKOM) te ostalim tijelima državne uprave koja će voditi bazu podataka izgrađene elektroničke komunikacijske infrastrukture, sukladno važećim propisima i pravilima.

Članak 7.

Operator se obvezuje zatvoriti financijsku konstrukciju svih radova iz vlastitih izvora.

Članak 8.

Operator se obvezuje redovno izvještavati NP o provedbi svih radova.

Članak 9.

Operator je dužan ishoditi i predati NP-u, najkasnije u roku od 8 (osam) dana od dana sklapanja Ugovora, jamstvo za uredno ispunjenje Ugovora u obliku garancije banke (na prvi poziv, bez prigovora), na rok trajanja Ugovora uvećan za 6 (šest) mjeseci, s tim da se, ukoliko dođe do produljenja roka ili promjene Upitnika za operatore, odnosno zaključivanja dodatka ugovoru iz navedenih razloga, iznos i rok valjanosti garancije mora prilagoditi novonastaloj situaciji.

Početni iznos garancije jednak je iznosu 20% od umnoška ukupnog broja priključaka navedenih u Upitniku za operatore sa iznosom od 1.500,00 EUR[[1]](#footnote-2)(tisućupetstoeura) prema srednjem tečaju Hrvatske narodne banke (u daljnjem tekstu: HNB) na dan izdavanja garancije, uvećanim za PDV.

Članak 10.

Ako svojom krivnjom Operator ne izvrši radove u ugovorenom roku, dužan je platiti NP-u ugovorenu kaznu u iznosu koji odgovara 2 promila dnevno do ukupno 20% od umnoškaukupnog broja priključaka navedenih u Upitniku za operatore sa iznosom od 1.500,00 EUR (tisućupetstoeura) prema srednjem tečaju Hrvatske narodne banke na dan obračuna ugovorene kazne, uvećanim za PDV.

V. OBVEZE NOSITELJA PROJEKTA

Članak 11.

NP je obvezan osigurati administrativnu pomoć Operatoru u procesima pribavljanja svih potrebnih dozvola i suglasnosti iz domene prostornog uređenja i gradnje a koje se odnose na upotrebu infrastrukture i objekata u javnom vlasništvu koje će se koristiti u projektu.

VIII. RJEŠAVANJE SPOROVA:

Članak 12.

Ugovorne strane su suglasne da sva sporna pitanja rješavaju sporazumno temeljem važećih zakonskih odredbi, a ukoliko do sporazuma nije moguće doći, ugovara se nadležnost stvarno nadležnog suda uSplitu.

Članak 13.

Ugovorne strane su suglasne da se na sve odnose koji ovim Ugovorom nisu izričito regulirani primjenjuju odredbe Zakona o elektroničkim komunikacijama, odredbe Pravilnika o načinu i uvjetima pristupa i zajedničkog korištenja elektroničke komunikacijske infrastrukture i druge povezane opreme, odredbe Zakona o vlasništvu i drugim stvarnim pravima odredbe Zakona o obveznim odnosima te ostalih primjenjivih propisa Republike Hrvatske.

IX. ZAVRŠNE ODREDBE:

Članak 14.

Ukoliko Operator propusti izvršiti neku obvezu iz ovog Ugovora, ovlaštena osoba NP-a može zatražiti od Operatora da popravi nedostatak ili da ga ispravi u što kraćem roku.

NP može jednostrano, putem pismene obavijesti, raskinuti ovaj Ugovor ukoliko Operator bez opravdanog razloga ne postupa prema obvezama Ugovora, postane insolventan ili se nad njim pokrene stečajni postupak.

Članak 15.

Prilozi ovog Ugovora, koji čine njegov sastavni dio su:

- Upitnik za operatore

- Poslovni plan operatora za projektno područje Omiša

Članak 16.

Ovaj Ugovor sačinjen je u 4 (četiri) istovjetna primjerka od kojih svaka ugovorna strana zadržava po 2 (dva).

UOmišu, 201 . godine.

Klasa: / Ur. broj: /

Operator: Nositelj projekta:

 Ivo Tomasović, dipl.oec., gradonačelnik

1. Maksimalni trošak za izvedeni priključak za FTTH P2P tehnologiju prema Okvirnom nacionalnom programu za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja. [↑](#footnote-ref-2)